চট্টগ্রাম ও ময়মনসিংহে বাস-প্রাইভেটকার ও স্কুলে আগুন
চট্টগ্রামের কালুরঘাট বিসিকের বাদামতলে দাঁড়িয়ে থাকা অবস্থায় একটি বাসে আগুন দিয়েছে দুর্বৃত্তরা।
ফায়ার সার্ভিস অ্যান্ড সিভিল ডিফেন্স সদর দপ্তরের মিডিয়া সেলের অফিসার তালহা বিন জসিম জানান, আজ শনিবার সন্ধ্যা সাড়ে ৬টায় এ ঘটনা ঘটে।
খবর পেয়ে কালুরঘাট ফায়ার স্টেশনের দুটি ইউনিট সেখানে গিয়ে আগুন নিয়ন্ত্রণে আনে।
তালহা বিন জসিম আরও জানান, আজ সন্ধ্যা ৬টা ৪৫ মিনিটে ময়মনসিংহ সদরের নতুন বাজারে একটি প্রাইভেটকারে আগুন দেয় দুর্বৃত্তরা। খবর পেয়ে ময়মনসিংহ ফায়ার স্টেশনের দুটি ইউনিট সেখানে যায়।
এর কিছুক্ষণের মধ্যেই ৬টা ৫৫ মিনিটে ময়মনসিংহের মুক্তাগাছায় মনতলা সরকারি প্রাথমিক বিদ্যালয়ে আগুন দেয় দুর্বৃত্তরা। খবর পেয়ে মুক্তাগাছা ফায়ার স্টেশনের দুটি ইউনিট ৭টা ৫ মিনিটে সেখানে পৌঁছায়।

চট্টগ্রামের কালুরঘাট বিসিকের বাদামতলে দাঁড়িয়ে থাকা অবস্থায় একটি বাসে আগুন দিয়েছে দুর্বৃত্তরা।